《中秋夕同童子鸣集陈太史宅对月得飘字》
明代·梁孜

皓魄盈盈出绛霄，金茎孤倚夜迢迢。尊前风露清砧起，笛里关山一雁飘。

楚客狂歌飞白雪，燕台秋色晃银桥。合欢况更逢知己，蒋径梁园漫寂寥。

作者简介：明广东顺德人，字思伯，号罗浮山人，人称浮山。梁储孙。弱冠中秀才，厌举业，弃去。与梁有誉、黎民表等为诗、古文。尤好书画，画追宋元大家笔意。以荫补中书舍人，客部主事。为人雅正恭谨，海内名士多与之交游。